Videli ste...
Vodcu mutantov zabil vlani
bývalý agent NSA Henry Gyrich,
čo spustilo rastúcu vlnu sympatií s mutantmi.
Tento tím bude vždy mojou rodinou,
no čakáme dieťa,
tak možno je už čas myslieť na život bez X-Menov?
Ako sa zberba ako vy dostala k sentinelskej technológii?
Vari iba obludy ako vy sa dokážu vyvíjať?
Viem, kto by nám mohol pomôcť nájsť Bolivara Traska.
Muž, ktorý zabil Charlesa Xaviera.
Gyrich ma varoval, že prídete.
Toto je posledná vôľa Charlesa Francisa Xaviera.
Všetko, čo postavil,
teraz patrí mne, moji X-Meni.
ZA SLOBODU MUTANTOV
Po nehode na Coney Islande
sa podarilo vyslobodiť všetkých pasažierov okrem jedného.
Stačí jeden prudký pohyb a koleso sa môže zrútiť.
Neboj sa, zlatko.
Poď ku mne, opatrne.
Pomaličky.
Dámy a páni, ja...
Art?
Je to skutočne on?
Zachraňuje ľudí?
Hoci je priskoro povedať,
ako tieto udalosti ovplyvnia ľudsko-mutantské vzťahy,
jedno je jasné ľuďom aj mutantom.
Nechápem to, Jean.
Profesor mi nedôveroval?
Skús sa na to pozrieť inak.
Možno to urobil pre nás.
Z celého sveta prichádzajú správy,
že mutantov a ľudí zachránil
bývalý mutantský terorista,
ktorý minulý rok po šokujúcej smrti Charlesa Xaviera
vyvolal neúspešnú vzburu mutantov a následne zmizol.
Medzinárodná komunita údajne
podrobne monitoruje situáciu. Niektorí žiadajú,
aby sa nečakaný záchranca zodpovedal za svoje zločiny.
Toto je náš domov, ty prasa!
Nič iné nám nezostalo,
viac ste nám nenechali.
Ako asi spia bežní ľudia,
keď sa po okolí poflakujú démoni, ako ste vy?
Prosím, neublíž Leechovi.
Ako hlboko ste klesli, ľudia.
Týmto vyvrheľom nie ste ochotní dopriať ani svoj odpad.
Elektrina a magnetizmus sú si veľmi blízke.
A vy máte tú smolu,
že ja som majster magnetizmu.
Hnusný mutant!
Dostaneš, čo si zaslúžiš...
To ste vy!
- Ste... - Magneto.
A sľubujem ti, dieťa, už sa nikdy nebudeš musieť báť.
Čo to profesorovi napadlo?
„Jediný istý spôsob, ako zničiť svojho nepriateľa,
„je stať sa jeho priateľom.“
Mark Twain.
Beast sa nemýli. Profesor mal plán.
Videl som rôzne budúcnosti, no Magneto ako vodca X-Menov?
To je novinka.
Čo keby sme to skúsili zmeniť?
Pozri, mnohí sme si v minulosti zašpinili ruky tak,
že ich neumyje tuším ani svätená voda.
Možno by sme si mali zobrať príklad z nášho profesora
a dať Ericovi druhú šancu.
Postaral som sa o to, aby Morlokovia
odcestovali do ostrovného štátu Genosha.
Som sklamaný, že nikomu z vás, ani samotnému Xavierovi,
nenapadlo využiť jeho značné bohatstvo a zariadiť to.
Ale toto je jedna z mnohých mutantských tém,
v ktorej sa môžeme a musíme zlepšiť, moji X-Meni.
Takže tí hajzli
- v kanáli sú asi... - Živí, no nie bez ujmy.
Smutný fakt, že som sa rozhodol tých sapiensov
neodpratať na smetisko dejín, je dôkazom toho,
že tak ako Charles Xavier chcem, aby ľudia a mutanti žili...
...bok po boku.
Okej, dokáž to.
Pusti Jean do svojej mysle, nech to potvrdí.
Scott, nie.
Čo? Pri Gyrichovi to šlo.
Z neho som mala dostať informácie.
Vyhodnocovať úprimnosť myšlienok je niečo úplne iné.
Aj keby boli jeho zámery úprimné,
platí to len dnes, túto hodinu a minútu.
Tak ho budeme kontrolovať každú minútu!
A ja som si myslel,
že nás s pani Summersovou opúšťate.
Ani náhodou. Ja ťa nespustím z očí.
Scott, znova si prečítaj závet.
Aj keď sa ti to nepáči, toto si profesor želal.
Prosím vás,
nemal som v úmysle zapríčiniť drámu či konflikt.
Musíš to pochopiť. Roky si bol naším najväčším nepriateľom.
Je prirodzené, že chceme vedieť, aké máš zámery.
A, Storm,
na tomto svete nemá bližšie k bohyni žiadna iná živá bytosť.
Takže tvoju požiadavku neodmietam ľahko
a žiadam vás o dôveru.
Xavier to tak chcel.
A možno sa mýlil.
Po všetkých našich rozpravách
ste aj vy konečne pochopili to, čo ja viem už dávno.
Dokonca aj Charles Xavier môže urobiť chybu.
Nemala som ho na sebe
od bitky v Modrej oblasti Mesiaca.
Posadla ma temná kozmická entita,
ktorá chcela pohltiť všetku existenciu.
No bol pri mne Scott,
bojoval po mojom boku.
Bojíš sa, že nebude chcieť teraz odísť,
keď Magneto prevzal velenie.
Smiem ti niečo povedať?
Musím ti niečo povedať,
ale nesmieš ma odsudzovať.
Scottovi ani muk.
Máš moje slovo, Jean.
Občas, keď myslím na dieťa,
jeho budúcnosť, a ja...
Ak bude mutant,
ako mu poviem, že je iný?
Že svet mu to bude pripomínať každý deň?
Že vždy musí byť opatrný a ostražitý, inak...
Chceš, aby sa narodil ako človek.
Premýšľala som, aké by to bolo byť človekom.
Je to lákavá predstava.
No potom si spomeniem, ako ma moje mutantské dary priviedli do tohto sídla,
k tejto rodine,
k mojej sestre.
Ďakujem, Storm.
Odkedy som bola v Gyrichovej mysli,
neviem striasť pocit, že sa blíži niečo strašné.
Zniem ako blázon.
Nie, Jean.
Znieš ako matka.
No. Ten tvoj prejav
neprebehol tak hladko, ako si dúfal.
Želám si byť sám, Rogue.
Naháňaš mi husiu kožu,
keď sa takto hráš s tou svojou starou prilbou.
Keď sme boli priatelia,
vždy som cítil Charlesa vo svojej mysli.
Nebol invazívny, iba prítomný.
Bol som v jeho myšlienkach, on v tých mojich.
Keď sa naše cesty rozišli,
povedal som si, že potrebujem toto,
aby som sa ochránil pred jeho schopnosťami.
Bál si sa, že ak by si stále cítil, ako veľmi ťa má rád,
nedokázal by si uskutočniť svoj plán.
A predsa si tu.
Presne tam, kde chcel, aby si bol.
Xavier sa obetoval,
aby bol tento svet tolerantnejší voči mutantom.
Musím si uctiť jeho posledné želanie,
aj keď mi jeho X-Meni zatiaľ neveria.
A možno majú pravdu.
V minulosti som urobil veľa chýb.
To aj ja, pamätáš?
No X-Meni ma aj tak prijali.
Na druhej strane, ja som si ich dôveru nevyžiadala,
ale zaslúžila.
Mal som obavy, že spravíš všetko preto,
aby si nebola so mnou sama, Rogue.
Myslíš, že by ti stále verili, keby to vedeli?
To ale bolo veľmi dávno, Eric.
To sa nesmie nikto dozvedieť, rozumieš?
Pripravte sa, moji X-Meni.
Nestrácame hlavy, keď sa objavia priatelia.
Takže priatelia?
Prišli sme si po Magneta.
Bacha.
Na naše pušky sú vaše elektromagnetické sily krátke.
Hovorila si niečo?
Magneto, podľa rozhodnutia Komisie pre nadľudské aktivity
vás zatýkame za vaše zločiny proti ľudstvu.
Postavíte sa pred súd v centrále OSN.
Ak sa mi podarí úspešne sa obhájiť
počas tohto, naivne dúfam, že spravodlivého procesu,
získam si vašu dôveru?
Tak funguje riadny súdny proces.
Potom...
sa vzdávam.
Tieto činy dokazujú Magnetovu vinu
„MUTANTI: MAGNETO PRED SÚDOM“
a sú ukážkou horlivosti,
s ktorou by pokračoval v dobývaní planéty,
keby bol dnes zbavený viny.
Spravodlivosť musí zvíťaziť.
Niečo nové?
Vymenovala všetky Magnetove zločiny
odtiaľto až po Asteroid M.
Ľudia zúria, že dostal možnosť obhájiť sa.
Nečudujem sa im.
Nevidel si Scotta?
Je tam tiež,
aby sa uistil, že Magneto nič nevyvedie.
Nič nepovedal.
V poslednom čase nikto nič nevie.
- Preč s čudami! - Preč s tými netvormi!
Vyjdite, zbabelci!
Dnešný deň sa zapíše do dejín
ako začiatok novej éry.
Deň, keď Magneto za všetko zaplatil.
Ľudia chcú hlavy OSN rovnako ako tú jeho.
Urobte chaos a odveďte ich pozornosť.
Mám len jeden pokus.
Obžalovaný môže prehovoriť.
Ako chlapec som videl, ako vypálili domovy môjho ľudu
len preto, že sme sa odvážili volať boha iným menom.
Potom ma môj ľud lovil s tými,
ktorí kedysi lovili ich.
Bol som netvor, akýsi mutant.
Ohavný tvor v očiach ich takzvaných bohov.
V dejinách ľudstva sa opakuje smutný refrén.
Verte v niečo iné,
milujte odlišne,
majte iné pohlavie či farbu a budete potrestaní.
Ten refrén si spievame navzájom.
Utláčaní sa stanú utláčateľmi.
Xavier to vedel
a veril, že sa zmeníme, veril v harmóniu.
V budúcnosť, kde ľudia a mutanti
dokážu zabudnúť na minulosť a konečne...
Spravodlivosť vraj musí zvíťaziť.
Vskutku,
ale aj zahojiť rany.
Vaše slová, hoc pekné, nezahoja rany tým, ktorým vaše činy ublížili.
Ani toto vaše trápne divadielko nezahojí rany mutantom.
Vaše roboty nás lovia,
vaše obojky blokujú naše schopnosti.
Ľudstvo sa pred vami musí ochrániť.
Ochrániť?
Toto je likvidácia!
Moje činy boli iba pomstou za zločiny proti môjmu druhu
a vy sa dnes chcete pomstiť za tie proti vám.
V tom prípade, ak by to bola pravda,
ako vám máme uveriť, že napriek, ako vy hovoríte, likvidácii
sa naozaj mienite vydať Xavierovou cestou?
Nebude to zlé, ak to Magnetovi nevyjde,
nemyslíš?
Prelomili barikády.
Nedokážeme ich zadržať.
Použite slzák! Použite slzák!
Protestujúci sa dostali cez zábrany.
Určite chcú Magneta.
Aj sudcov, madam.
A čo sme, dočerta, urobili?
Dali ste šancu monštru.
Teraz ste vy zradcovia svojho druhu.
Hráte podľa pravidiel a predsa ste ich terčom.
Storm, stráž Magneta a sudcov.
My pomôžeme strážnikom pri vchode.
Musíme upokojiť situáciu.
- Protestujúci žiadajú... - Jean, musíme sa dostať do mesta.
Tomu davu preskočilo.
Logan,
on...
už je tu.
Kto? Apocalypse?
Dieťa!
Doriti.
Opatrne, Logan!
Padajte z cesty!
Vydrž, Jeanie.
O chvíľu sme tam.
Neskryjete sa, netvory!
Preč s mutantmi!
Rogue, zabezpeč ochranný pás vonku.
Za zradcami tadiaľto!
Nedokážem overiť druh zbrane na jeho chrbte,
no jeho brnenie
je vyrobené z titánovej zliatiny odolnej proti energii.
Máš aj meno?
X-Cutioner.
Chcem sa uistiť, že netvori ako Magneto budú pykať za svoje zločiny.
Sprostí mutanti!
Chyťte ich!
Druhé kolo. Absorbuj toto!
To je môj kamoš!
Teraz sa budeš zodpovedať mne.
Ľudstvo sa nezodpovedá nikomu!
Vieš, čo neznášam na tvojom druhu?
Tvárite sa, aké to máte ťažké.
Obyčajní ľudia to majú ťažké.
Ťažšie!
My však máme dôstojnosť nefňukať ako vy!
Vieš, to vaše fňukanie.
Neznášam ho presne tak, ako neznášam vás všetkých!
Scott, rýchlo!
Jean, máš bolesti.
Dieťa je na ceste, Scott.
Storm, Jean už rodí.
Morph je tu, ale sú v presile.
Rogue, okamžite vezmi Cyclopsa za Jean.
Magneto a ja ochránime sudcov.
Opatrne, Storm. Stále je to Magneto.
Okolnosti nám nedávajú inú možnosť.
Vaši muži musia stáť pri všetkých dverách.
Tí pri vchode musia asistovať X-Menom.
Vy, dajte Magnetovi dole obojok. Vy...
- Hej, kto si myslí, že je... - Ani slovo.
Buďte ticho, poslúchnite ma a možno prežijete.
Prečo nechcete pomôcť odrodiť mutantku?
Môže stratiť kontrolu nad schopnosťami
a ak bude potrebovať sekciu...
Ja ti ukážem, čo je sekcia, starec.
Jean.
Drahá, som tu.
Ten doktor nechce priviesť dieťa na svet.
Rogue, môžeš použiť schopnosti a získať z neho jeho lekárske vedomosti?
Čo prosím? Získať?
Cyclops, ak sa omylom dotknem dieťaťa, môžem ho...
Rogue, verím ti.
My obaja.
Stačí! Všetci musíte...
Prepáč, cukrík.
Pripravte infúziu a vezmite ju do izby.
- Máme vás, čudá! - Poďme, poďme!
Hnusné netvory!
Magneto.
Dostaňte ich!
Zvieratá
patria do klietok!
Pozrime sa, ako si tí darebáci
poradia s riadnym elektrickým výbojom!
Magneto!
Storm!
Moja schopnosť je preč.
Už necítim vietor, ani vlhkosť,
ani vzduch.
Čo mi to urobil?
Magneto, toto nikto z nás nechcel.
Klamstvá.
Toto je váš sen.
Vidieť môj druh na kolenách,
bezmocný a vystrašený.
Všetci X-Meni používali svoje schopnosti
na to, aby chránili svet, ktorý ich neznáša a bojí sa ich.
Toto je ich odmena.
Čo máme spraviť, aby sme boli dosť dobrí?
Toto je vďaka za našu dobrotu?
Ak áno, tak ako som to vravel už mnohokrát predtým,
nikdy viac.
Nie!
Pustite nás! Nie!
No, páni.
Farizej,
nevďačník,
pätolizač, červ.
Taký malý, že by som ťa dokázal zašliapnuť.
Kedysi by som zmietol vás všetkých za to, čo ste spravili Storm.
No dnes
som zachránil ľudí pred ľuďmi,
lebo ma starý priateľ vyzval, aby som si Zem pamätal takto.
Veľkú a nie malú, akou ju činíme.
Charles Xavier mi odkázal svoj veľký sen
a nežiada si, aby ste prijali môj druh a milovali ho ako vlastný.
Ale aby ste prijali fakt, že toto je svet nás všetkých
so spoločnou budúcnosťou
a že môj druh, ako ten váš, má právo v ňom žiť.
Ja sa už snažím byť lepší.
Prosím...
Nechcite, aby som nás nechal padnúť.
Pozri, má tvoje oči.
Tak, ako sa bude volať?
Napadlo mi Nathan.
Áno.
Môj chlapec, Nathan Summers.
Nathan Charles Summers.
Spojené národy tento týždeň šokovali svet,
keď Magnetovi udelili milosť,
do značnej miery vďaka snahám bývalého mutantského teroristu
zachrániť tribunál a predísť povstaniu.
Ako ďalší prejav dobrej vôle
v snahe zlepšiť vzťahy s našimi bratmi mutantmi,
započneme rozhovory o prijatí mutantského národa Genosha
do Organizácie spojených národov.
- Jed? - Silno upražený.
Genosha, národ OSN.
Ja že sa toho nikdy nedožijem.
Počul som, že ty a Jean sa pripravujete na odchod.
Znamená to, že mi veríte,
že ochránim Charlesov odkaz?
Profesor ti veril a ja verím jemu.
Asi to bude musieť stačiť.
Ak ti môžem dať radu, Scott.
Buď v strehu.
Buď ostražitý.
Nešťastie číha na každom rohu.
Toto bol dobrý týždeň pre náš druh.
Cena však nebola vôbec malá.
Obojky používajú radiáciu,
aby dočasne neutralizovali naše mutantské schopnosti.
Laserová puška X-Cutionera
vystrelila koncentrovanú dávku rovnakej radiácie.
Ovplyvní genetiku na bunkovej úrovni,
potlačí schopnosti mutantov bez potreby použitia obojkov.
Ororo...
Na ako dlho?
- Budú potrebné dodatočné testy, než... - Hank, prosím.
Ako dlho?
Účinok sa zdá byť trvalý.
Napravíme to.
So Scottom nikam nepôjdeme, jasné?
Nie, kým nebudeš v poriadku. Prisahám.
Beast, musíme kontaktovať ostrov Muir.
Jean, sestra moja.
Ty najlepšie z X-Menov vieš, aké sú rozlúčky ťažké,
veď neraz si sa lúčila.
Tak, prosím, pomôž ostatným pochopiť,
aké dôvody ma viedli k tomu, že som sa nerozlúčila osobne.
Moja viera v budúcnosť tvojej rodiny je silná
a nemôžem ťa pripraviť o puto, ktoré si si ozaj zaslúžila.
Pre ľudí je prirodzené túžiť po spojení
a rovnako dôležité je pre nás mutantov byť vypočutý,
videný,
cítiť, ako druhá duša konečne vidí tú vašu.
Spojenie je vzácny poklad,
za ktorý sme ochotní obetovať veľmi veľa.
Ale keď sa v jednom okamihu zlomí,
zmení ti to život naveky.
Už viac nie sme prepojené, Jean.
A teraz kráčame v dvoch veľmi odlišných svetoch.
Ale ver mi, že na X-Menov budem spomínať s láskou.
Aj keď sa mi zdá, ako keby to bolo už veľmi dávno.
„Ako život cudzej ženy.
„Alebo sen iného človeka.
„S láskou, Ororo.“
Keby som neodišiel z OSN. Mohol som...
Urobil si, čo si musel.
A Storm takisto.
Budeme rešpektovať jej rozhodnutie.
Ozaj?
Výstrel bol určený tebe.
Ty by si mal odísť, mon ami.
Neverím tomu.
Ani na minútu.
Storm nevydrží medzi obyčajnými ľuďmi ani deň
a vráti sa domov.
Šťastná ako...
Čo som povedal?
Je späť!
Jean?
Potrebujem X-Menov.
Čo? Jean?
NA MOTÍVY KOMIKSOV MARVEL
ŠTÚDIO MARVEL UVÁDZA
Preklad titulkov: Peter Sirovec